Diari Oficial de la Generalitat Valenciana


Sumari del DOGV 4989, del 20-04-2005 (2005/4045)

Informació pública de l'alternativa tècnica del programa per al desenvolupament de l'actuació integrada corresponent al sector delimitat en el document d'homologació denominat Ciutat Esportiva a terrenys situats a la partida de la Rejola.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4989

Data del DOGV
:   20-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4045


Organisme emissor
:   Ajuntament de Monòver

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada corresponent al sector delimitat en el document d'homologació denominat Ciutat Esportiva a terrenys situats a la partida de la Rejola. [2005/S4045]
  
L'Alcaldia Presidència d'aquest ajuntament, amb aquesta data ha dictat decret que transcrit textualment diu:
  
«Decret número 715/2005
  
Ángel Moya Ruiz i Juan Antonio Peralte Zorrilla, en representació de la mercantil Euroesfinge SL, amb domicili social al carrer Cruz, núm. 4, de Getafe (Madrid); Registre General d'Entrada número 1.130/2005, han presentat en aquest ajuntament amb data 1 de març de 2005, l'alternativa tècnica del programa per al desenvolupament de l'actuació integrada corresponent al sector delimitat en el document d'homologació denominat Ciutat Esportiva en terrenys situats a la partida de la Rejola, i en estar integrada l'esmentada alternativa tècnica per programa d'actuació integrada, pla parcial, document d'homologació, avantprojecte d'urbanització i estudi d'impacte ambiental; sol·licita a l'Ajuntament de Monòver, d'acord amb el que disposen els articles 2.5 i 5 de la Llei Reguladora de l'Activitat Urbanística, sotmetre'l a exposició pública pel procediment ordinari dels articles 46 i 47 de l'esmentada Llei.
  
En virtut de les atribucions conferides a aquesta Alcaldia per la Llei 7/1985, de 2 d'abril, Reguladora de les Bases de Règim Local, i en compliment dels articles 45.1, 46 i 47 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, resolc:
  
Primer. Sotmetre a informació pública l'alternativa tècnica del programa per al desenvolupament de l'actuació integrada corresponent al sector delimitat en el document d'homologació denominat Ciutat Esportiva en terrenys situats a la partida de la Rejola, en estar integrada l'esmentada alternativa tècnica per programa d'actuació integrada, pla parcial, document d'homologació, avantprojecte d'urbanització i estudi d'impacte ambiental, promogut per Ángel Moya Ruiz i Juan Antonio Peralte Zorrilla, en representació de la mercantil Euroesfinge, SL.
  
Segon. Aquesta informació pública té caràcter de simultani concurs públic per a la selecció de l'urbanitzador, i s'hi poden presentar tant al·legacions com alternatives tècniques durant el termini de 20 dies comptats des de la publicació de l'edicte en el Diari Oficial de la Generalitat Valenciana, i no serà preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels que consten en el cadastre com a titulars de drets afectats per l'actuació proposta amb avís previ als titulars cadastrals en el seu domicili fiscal, i publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques podran presentar-s'hi durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona física o jurídica es comprometera a presentar una alternativa tècnica substancialment diferent de la inicial i en prestara caució en la quantia que reglamentàriament s'hi determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar amb l'actuació, podran manifestar-ho davant de l'Ajuntament sol·licitant ser expropiats per preu de valor inicial.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, davall fe pública i davant de dos testimonis. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant aquest període, podran associar-se unint les seues proposicions.
  
Sisé. L'expedient complet estarà exposat al públic durant l'esmentat termini en l'Oficina Tècnica de l'Ajuntament de Monòver, i podrà consultar-s'hi els dies laborables en horari de 09.00 a 14.00 hores.
  
Seté. Notificar aquesta resolució a tots els propietaris de terrenys afectats en l'àmbit de l'àrea d'actuació del pla parcial denominat Ciutat Esportiva en terrenys situats a la partida de la Rejola, promogut per Ángel Moya Ruiz i Juan Antonio Peralte Zorrilla, en representació de la mercantil Euroesfinge SL, així com remetre aquest edicte al Diari Oficial de la Generalitat Valenciana i a un diari d'informació general editat a la Comunitat Valenciana.
  
Així mateix, i d'acord amb el que disposa l'article 54.9 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats que siguen desconeguts, dels quals s'ignore el lloc de notificació o, intentada aquesta, no s'hi haguera pogut practicar als titulars de drets que figuren en el cadastre, segons el que preveu l'article 46.3 de la Llei Reguladora de l'Activitat Urbanística.